b'\n_START_ARTICLE_\nGradsko groblje sv. Mihovil u Sarajevu\n_START_PARAGRAPH_\nGradsko groblje sv. Mihovil je rimokatoli\xc4\x8dko groblje u Sarajevu. Povr\xc5\xa1ine je 1 hektara.  Brojni ugledni sarajevski katolici pokopani su ovdje. Me\xc4\x91u njima su arhitekt Karlo Par\xc5\xbeik, slikar Ljubo Lah, majka nobelovca Ive Andri\xc4\x87a Kata Andri\xc4\x87, poznati sarajevski osobenjak Nikola \xe2\x80\x9cTe\xc5\xa1ki radnik\xe2\x80\x9d (Nikola Mestyanek), poduzetnik Josip Da Riva (Giuseppe da Riva) i dr. Izra\xc4\x91eno je po projektu Josipa Rekvenjija (Josef Rekvenyi), koji je tako\xc4\x91er pokopan ovdje. Otvoreno je 23. studenoga 1884. godine. Umrle se pokapalo ovdje do 1966. godine. Nakon toga vi\xc5\xa1e nije bilo pokopa jer je godinu prije otvoreno ve\xc4\x87e groblje Bare. Nakon velikosrpske agresije na Sarajevo opet se ovdje pokapalo mrtve. \xc5\xbdupni ured \xc5\xbeupe Srca Isusova upravljanje objektom prenio je 2002. na tvrtku Pokop. U preko 2200  grobnih mjesta pokopano je blizu 3,5 tisu\xc4\x87a osoba katoli\xc4\x8dke vjere. Grobovi su namijenjeni isklju\xc4\x8divo za pokop katolika. Smje\xc5\xa1teno je do pravoslavnog groblja Sveti Arhan\xc4\x91ela Georgija i Gavrila, koje je sa sjeverne strane. U blizini su park Kemala Montena, Park svjetlosti, gradsko groblje sv. Josip, Ciglane, stadion za brzo klizanje, gradsko groblje Stadion, Ko\xc5\xa1evsko brdo, Crni vrh, Mejta\xc5\xa1, Vi\xc5\xa1njik, Bjelave i Fakultet zdravstvenih studija.'